Ixef I: Asatal untitan deg wungal aqbayli tamensayt d tatrart. Inuda ad d-yessegzi amek tezmer ahat, ad tessaweḍ tmeṭṭut ad tbeddel tudert-is seg temḥuqranit ɣer tlelli d ustaɛref n yizerfan-is. Amecwar i d-uwin yiwudam untiyen daxel n wungal, yemmal-d amek tessaweḍ tnaggalt ad tawi xersum kra n yizerfan yeɛnan tameṭṭut taqbaylit : ad tessenqes kra seg kra n temḥuqqranit d ddel i terfed ɣef ṭegzi n tudert-is. Annect-a yuwi-d ad tlal tegnit n taywalt d taseklant, ideg iwudam-a untiyen ad dsenfalin ɣef yiḥulfan-is. Tagnit-a tettwajerred deg usatal iwumi qqaren  Aḍru untitan  d talalit n umussu untitan i d- yuwin azal i tmeṭṭut n umaḍal sumata, ladɣa i tmeṭṭut taqbaylit.